open-index/open-wikipedia-markdown huggingface dataset:
האקאינדה היצ'ילמה

**האקאינדה היצ'ילמה** (באנגלית: **Hakainde Hichilema**; נולד ב-4 ביוני 1962) הוא הנשיא השביעי והנוכחי של זמביה. נבחר לתפקיד ב-24 באוגוסט 2021, לאחר שניצח בבחירות הכלליות בזמביה 2021  את הנשיא היוצא אדגר לונגו. הוא מנהיג המפלגה המאוחדת לפיתוח לאומי  מאז 2006, לאחר מותו של מייסד המפלגה אנדרסון מזוקה.

היצ'ילמה היה אחד מיריביו של אדגר לונגו, נשיא זמביה משנת 2015 עד 2021. בשנת 2017 נעצר היצ'ילמה והואשם בבגידה, מהלך שנתפס בניסיון של לונגו להשתיקו. לאחר מספר חודשים שוחרר והאישום בבגידה בוטל.

## קורות חייו
היצ'ילמה נולד בזמביה, בכפר במחוז מונזה. סיים ב-1986 תואר ראשון בכלכלה ומנהל עסקים באוניברסיטת זמביה, ותואר שני במנהל עסקים, מימון ואסטרטגיה עסקית באוניברסיטת ברמינגהאם בבריטניה. כיהן כמנכ"ל של מספר חברות עסקיות, בהן שלוחת פרייס ווטרהאוס קופרס בזמביה.

היה פעיל במפלגה המאוחדת לפיתוח לאומי, שהייתה עד 2021 מפלגת אופוזיציה. לאחר מותו של מהיג המפלגה אנדרסון מזוקה ב-2006 היצ'ילמה נבחר למנהיג המפלגה. המפלגה התמודדה במספר מערכות בחירות בזמביה.

בבחירות לנשיאות בינואר 2015 מול הנשיא המכהן אדגר לונגו הוא הפסיד בפער זעום של 1.66% מהקולות, וטען שהתוצאות זויפו. בבחירות לנשיאות באוגוסט 2016 שוב הובס בדוחק.

באפריל 2017 נעצר היצ'ילמה בחשד לבגידה והואשם בניסיון להפיל את הממשלה. הוא שהה ארבעה חודשים בכלא בתנאים קשים. נשיא זמביה לשעבר קנת קאונדה בא לבקרו, וסירבו לתת לו להיכנס. נשיא אחר, אולוסגון אובסנג'ו, הצליח לבקרו בכלא. המדינאי מוסי מיימנה הגיע לזמביה לצפות בהליכים המשפטיים שננקטו נגד היצ'ילמה, וסירבו לתת לו להיכנס למדינה. לבסוף, לאחר לחץ ציבורי, שוחרר היצ'ילמה והאישומים בוטלו. לאחר שחרורו הוענק לו אות החופש האפריקאי.

היצ'ילמה התמודד על הנשיאות בפעם השישית בבחירות שנערכו ב-12 באוגוסט 2021, וזכה בתפקיד.

היצ'ילמה נשוי ואב לשלושה ילדים. חבר הכנסייה האדוונטיסטית של היום השביעי.

## קישורים חיצוניים

* 

קטגוריה:נשיאי זמביה
קטגוריה:ילידי 1962
סנטו אנטאו

250px|ממוזער|שמאל|פורטו נובו
250px|ממוזער|שמאל|נוף של הרי Vale do Paúl, עם מטעי טרסות.
**סנטו אנטאו** (בפורטוגזית "אנטוני הקדוש") הוא האי המערבי ביותר של כף ורדה. בגודל 785 קמ"ר (303 מ"ר), הוא הגדול מקבוצת איי ברלבנטו, והאי השני בגודלו של כף ורדה.  האי הקרוב ביותר הוא סאו ויסנטה מדרום־מזרח, מופרד על ידי מצר ים Canal de סאו ויסנטה. אוכלוסייתו הייתה 38,200 באמצע 2019, מה שהופך אותו לאי הרביעי המאוכלס ביותר בכף ורדה אחרי סנטיאגו, סאו ויסנטה וסאל. העיר הגדולה ביותר באי היא פורטו נובו (כף ורדה)  הממוקמת על החוף הדרומי (9,310 תושבים בשנת 2010). העיר פורטו נובו המשמשת גם כמרכז מוניציפלי של מחוז פורטו נובו 

## היסטוריה
האי התגלה ב-1461 או 1462 על ידי המגלה הפורטוגלי דיוגו אפונסו , יחד עם האיים סאו ויסנטה וסאו ניקולאו. התיישבות באי החלה במחצית הראשונה של המאה ה-16. היישוב העיקרי היה Ribeira Grande. יישובים נוספים כמו פונטה דו סול, פומבס ופורטו נובו התפתחו במאה ה-19. בשנת 1732 נוצרה עיריית סנטו אנטאו, עם מושבה בעיירה Ribeira Grande בשנת 1867 היישוב חולק לעיריית פול (המכסה את שטחם של פול ופורטו נובו הנוכחיים) ועיריית ריבירה גרנדה. שאוחדו ב-1895 לעירייה אחת. הרשויות פול וריבירה גרנדה נוצרו מחדש ב-1917.עיריית פורטו נובו נוצרה בשנת 1962 כאשר הקהילות של סאו ז'ואאו בפטיסטה וסנטו אנדרה הופרדו מהעירייה הישנה יותר של פול.
## גאוגרפיה
אורכו של סנטו אנטאו (26.56 מייל) (מזרח-מערב) 42.75 ק"מ (מזרח-מערב) ורוחבו 23.97 ק"מ (14.89 מייל) (צפון-דרום). האי ממוצא וולקני והררי מאוד, מאופיין בשתי רמות גבוהות כמה עמקי נהר תלולים. בחלק הדרומי של האי יש אקלים מדברי, בעוד שהצפון מזרח והגבהים הגבוהים יותר צחיחים למחצה.
### נהרות
הנהרות העיקריים של סנטו אנטאו הם:
*ריבירה דה אלטו מירה 
*ריבירה דה קרוז
*ריבירה דה גרסה 
*ריבירה גרנדה 
*ריבירה דה ג'נלה
*ריבירה דו פול
* ריבירה דה פאטאס
*ריבירה דה טורה

## קישורים חיצוניים

* 

קטגוריה:איי כף ורדה
לשמוע את הלב (אלבום)

"**לשמוע את הלב**" הוא אלבום האולפן ה-11 של הזמרת רבקה זהר, שיצא במרץ 2022.

האלבום נוצר בתקופת הקורונה, לאחר שנפגשו המפיק המוזיקלי אודי תורג'מן וזהר - והחלו לעבוד יחד. תורג'מן הפיק את כלל שירי האלבום והלחין את כולם למעט שיר הנושא "לשמוע את הלב" שהולחן על-ידי עמרי קסטן ולירון בן שמעון, והשיר "יד קטנה" שהולחן על-ידי דודו טסה. בכתיבת שירי האלבום לקחו חלק הפזמונאים והמשוררים שחר הדר, נעם חורב, יחזקאל רחמים, משה קלוגהפט, ברק פלדמן, אלי אליהו, רבקה זהר ואודי תורג'מן.

ב-17 בפברואר 2021 יצא שיר הנושא של האלבום, "לשמוע את הלב", אותו כתבה שחר הדר, הלחינו עמרי קסטן ולירון בן שמעון, והפיק תורג'מן. השיר זכה להצלחה ולשבחים, ואף נכנס פעמיים לפלייליסט של כאן גימל. באפריל של אותה השנה יצא השיר "אם נלך", שנכתב על-ידי משה קלוגהפט והולחן על-ידי תורג'מן. ביולי של אותה השנה יצא השיר "זכרונות ילדות", אשר גם הוא נכתב על-ידי קלוגהפט והולחן על-ידי תורג'מן. באוקטובר 2021 יצא הסינגל הרביעי מהאלבום, "סופות", אותו כתבה הדר והלחין תורג'מן. בפברואר 2022 יצא השיר "תמיד יישאר", שנכתב על-ידי נעם חורב והולחן על-ידי תורג'מן. באפריל של אותה השנה, יצא הסינגל השישי והאחרון, "חזור", אותו כתב ברק פלדמן והלחין תורג'מן.
## רצועות באלבום

## קרדיטים
* רבקה זהר: שירה, קולות
* אודי תורג'מן: הפקה מוזיקלית, פסנתר, מלודיקה, מיקס, סינטיסייזר
* עמית יצחק: גיטרות
* יניב דדון: גיטרות
* אלכס פולק: גיטרות
* עוז נוי: גיטרות
* יועד ניר: תזמור מיתרים, צ'לו
* שרון פטרובר: תופים
* גיל לדין: תופים
* רע מוכיח: תופים
* שי חמני: סאז, סאז דיוואן
* אמיר אלייב: קאנון
* ליאור עוזרי: בס
* רונן הילל: מאסטרינג
* זוהר חנוכה: מיקס, מאסטרינג

## קישורים חיצוניים
* לשמוע את הלב באתר הרשמי של רבקה זהר
* לשמוע את הלב באתר ספוטיפיי
* לשמוע את הלב באתר אפל מיוזיק
* לשמוע את הלב באתר Bandcamp

## הערות שוליים

קטגוריה:אלבומים בעברית
Kiss (שיר)

**Kis** הוא שיר שנכתב, הולחן והופק על ידי המוזיקאי האמריקאי פרינס. הוא יצא לאור באמצעות חברת התקליטים פייזלי פארק כסינגל המוביל מאלבום האולפן השמיני של פרינס והרבולושן, *[[Parade]]* (1986), ב-5 בפברואר 1986 והיה ללהיט בצמרת המצעדים ברחבי העולם. הוא הגיע לראש מצעד הבילבורד הוט 100 ושהה בו למשך שבועיים. הסינגל זכה בתואר הזהב ב-1986 על מכירת מיליון עותקים מטעם איגוד תעשיית ההקלטות האמריקאי.

השיר דורג במקום ה-86 ברשימת 500 השירים הגדולים בכל הזמנים של רולינג סטון ב-2021, במקום ה-464 ב-2010 וה-461 ב-2004. ב-NME דורג השיר במקום הרביעי ברשימת 150 השירים הגדולים בכל הזמנים, ואף נבחר השיר לסינגל הטוב ביותר משנת 1986.

לאחר מותו של פרינס באפריל 2016, השיר נכנס מחדש למצעד הבילבורד הוט 100 במקום ה-28 וקפץ למקום ה-23 כשבוע לאחר מכן. השיר הגיע אף במצעד הסינגלים הצרפתי למקום השני. עד 30 באפריל 2016, מכר השיר 1.33 מיליון עותקים דיגיטליים בארצות הברית.

הלהקות אייג' אוף צ'אנס וארט אוף נויז הוציאו גרסות כיסוי לשיר שזכו לשבחים ולהצלחה מסחרית.

## ביקורות

### רשימות כל הזמנים

## וידאו קליפ
את הווידאו קליפ הנלווה לשיר ביימה רבקה בלייק. בעלילת הקליפ, פרינס מופיע בחצי חולצה וז'קט עור ולאחר מכן כולו בלי חולצה, כאשר הוא מבצע ריקוד באולם. המכנסיים שהוא לובש הם מכנסי רצועה. הוא מלווה ברקדנית מוניק מאנן שלובשת הלבשה תחתונה שחורה ומשקפי שמש בזמן שחברת רבולושן וונדי מלוין יושבת ומנגנת בגיטרה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פרינס
קטגוריה:שירים באנגלית
קטגוריה:שירים על נשיקות
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
אלכסנדר קיסליוב

**אלכסנדר קיסליוב** (ברוסית: **Александр Киселёв**; 6 ביוני 1838 – 20 בינואר 1911) היה צייר נוף רוסי.

## ביוגרפיה
אביו של קיסליוב היה קצין בצבא האימפריה הרוסית ופיקד על חיל המצב בסוויבורג. כנכד של אנשי צבא, למד קיסליוב בבית הספר לשוחרים של נובגורוד ובשנת 1852 עבר לבית הספר השני לשוחרים בסנקט פטרבורג. הוא לא סיים את ההכשרה והחל ללמוד באוניברסיטה האימפריאלית של סנט פטרסבורג בשנת 1858 בפקולטה ההיסטורית והפילולוגית. לאחר סגירתה הזמנית של האוניברסיטה, עקב אי שקט של סטודנטים בסתיו 1861, הוא הפך לסטודנט אורח באקדמיה הקיסרית לאמנויות (IACh), ולאחר מכן התקבל כסטודנט שם ב-1862. משנת 1863 למד אצל סוקראט וורוביוב. על ציור נוף בנפת נובגורוד קיבל את מדליית הכסף הגדולה מהאקדמיה. בשנת 1864 הוא הפך לחבר בקולקטיב (ארטל) הציירים בראשות וסילי מקסימוב בעקבות הדוגמה של הקולקטיב של איוואן קראמסקוי. עם זאת, הארטל של מקסימוב לא היה קיים זמן רב. בשנת 1865 סיים קיסלב את לימודיו כאמן קלאסי מהדרגה השלישית.

בשנת 1875 הפך לחבר באגודת הנודדים. שנתיים לאחר מכן עבר למוסקבה ולימד בבית ספר תיכון לבנות. במשך שנים רבות הוא נדד ברחבי רוסיה והקווקז, ויצר סקיצות לציורים אותם השלים בביתו במוסקבה. ב-1893 הוא מונה לחבר מלא באקדמיה והפך לפרופסור ב-1897. סטפן קולסניקוב וקונסטנטין גורבאטוב היו בין תלמידיו.

בשנת 1906, בוולוגדה, הוא היה ממייסדי "המעגל הצפוני של אוהבי האמנות היפה", ארגון שבין השאר סייע לאמנים צעירים להביא את עבודותיהם לתערוכה באקדמיה.

מאוחר יותר, כחלק מצוות אמנים, הוא עזר לעצב את הפנים של קתדרלת אלכסנדר נייבסקי בסופיה.

ביתו בטואפסה (שהוא בנה ב-1902) הוא כיום מוזיאון.

מצוק גדול על חוף הים השחור נקרא על שמו, בשל הופעתו באחד מציוריו.

## גלריה

קובץ:KadoshskySkaly.jpg
קובץ:Вид окрестностей Харькова.jpg
קובץ:Kiselev Field.jpg
קובץ:Kiselev Melnica.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1838
קטגוריה:רוסים שנפטרו ב-1911
ודט לים

**ודט לים** (באנגלית: **Vedette Lim**; נולדה ב-14 בנובמבר 1979) היא שחקנית אמריקאית, הידועה בתפקידיה כדבון ב"שיקגו Fire" והאנליסטית אליס טיילור בסדרה "FBI".

## ביוגרפיה
לים נולדה באריזונה וגדלה בסיאטל, וושינגטון, משפחתה היא ממוצא סיני ואירופאי.

לאחר סיום התיכון היא עברה לעיר ניו יורק שם למדה בבית הספר לאמנויות על שם טיש באוניברסיטת ניו יורק.

## קריירה
לאחר סיום בית הספר למשחק טיש עבדה בעיקר בתיאטרון ובפרסומות.

בשנת 2007 הייתה הופעת הבכורה שלה בטלוויזיה בסדרה "שש מעלות"  של ABC.

בשנת 2008 שיחקה בתפקיד קטן כאיימי בסדרה "כשהעולם מסתובב" של CBS.

לאחר שהגיעה להוליווד בשנת 2010, היא לוהקה לתפקידי טלוויזיה במספר סדרות ביניהן: "מדיום" The Forgotten", "Victorious", "Parenthood.

בהמשך הופיעה במספר סרטי אינדי ובסרטים קצרים, עד שלוהקה בתפקיד נעמי, מושא האהבה של טארה ת'ורטון, בעונה הרביעית של הסדרה "דם אמיתי" של HBO ב-2011.כמו כן באותה שנה היא הופיעה עם נטלי פורטמן ואשטון קוצ'ר בקומדיה הרומנטית של איבן רייטמן "קשר לא מחייב".

מאז היא המשיכה לשחק בתפקידי אורח בכמה מהתוכניות הנצפות ביותר כמו ד"ר פולי פרסטון, מושא האהבה של אריזונה ב"האנטומיה של גריי", "סקורפיון" , "קאסל", "בונז", "הוואי חמש-אפס" ו"הרופא הטוב".

ב-2013 היא הצטרפה ל"שיקגו Fire" בתפקיד חוזר בתור דבון, בת זוגה של הפרמדיקית לסלי שי (לורן גרמן).

ב-2016 שיחקה בסרט המתח "Psychophonia" בתור לילי.

ב-2017 היה לה תפקיד קטן ב"ממלכת החיות" בתור הת'ר.

החל משנת 2019 היא משחקת בסדרת הטלוויזיה "FBI" בתור האנליסטית אליס טיילור. עוד באותה שנה הופיעה בתפקיד שרון לים בסדרה "מגנום, בלש פרטי".

החל משנת 2024 היא משחקת בסדרה "בעיית שלושת הגופים" של נטפליקס בתפקיד ורה יה.

## חיים אישיים
בשנת 2009 לים עברה ללוס אנג'לס על מנת לקדם את קריירת המשחק שלה.

לים שומרת על חיים פרטיים והיא טרם פרסמה פרטים על חייה הזוגיים.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
בלאגן בזמן עם סמי וראג'

**בלאגן בזמן עם סמי וראג**' (באנגלית: **The Twisted Timeline of Sammy & Raj**) היא סדרת טלוויזיה בריטית-הודית מונפשת, שמשודרת ברחבי העולם בערוץ ניקלודיאון. היא החלה את שידוריה במקור ב-9 בינואר 2023, בישראל בדיבוב עברי ב-12 בפברואר 2023, ובארצות הברית החלה ב-15 בינואר 2024 והסתיימה ב-14 במרץ באותה השנה, ובאוסטרליה כל הפרקים עלו ל-פרמאונט+ ב-23 באוגוסט 2023. בנובמבר 2024 הסדרה בוטלה אחרי עונה 1.

## עלילה
עם אפליקציה מסתורית לשינוי זמן בקצות אצבעותיהם, שני בני דודים עוצרים, מעבירים אחורה, מעבירים קדימה ועושים הילוך איטי בדרכם אל שורה שלמה של מעללים סוערים קורע מצחוק והרפתקאה מכופפות מציאות.

## מדבבים
הדיבוב העברי בוים על ידי רועי גבע והופק על ידי ענבר שטגר עזרא.

## שידור

## פרקים
### עונה 1

## קישורים חיצוניים

* 

קטגוריה:ניקלודיאון: תוכניות וסדרות
הייפרפופ

[ממוזער|הופעה בה מופיע 100 gecs עם הרבה אלמנטים מן עולם ההייפרפופ, הכוללים צבעים חדים ולבוש [סוריאליזם|סוריאליסטי]]
**הייפרפופ** (באנגלית: **Hyperpop**) הוא מיקרוז'אנר  שהחל לקבל תאוצה בממלכה המאוחדת בעשור השני של המאה ה-21. ההייפרפופ מאופיין במוזיקה אלקטרונית המשלבת מוזיקת פופ עם אלמנטים של טראפ, EDM, היפ הופ וסגנונות מוזיקה אלקטרוניות אחרים. ההייפרפופ ידוע בעיקר בשל קצב מפעם המהיר שלו, הבס הכבד והשימוש שהוא עושה במוזיקה אוונגרדית.

הייפרפופ צבר פופולריות רבה בשנים האחרונות דרך רשתות חברתיות כגון ספוטיפיי וטיקטוק. באוגוסט 2019, ספוטיפיי הוציאו פלייליסט הייפרפופ אשר כלל שירים של 100 Gecs ושל צ'ארלי XCX. ב-2020 יצא השיר "" של אילי-אוטו שגם כן נתן תאוצה לז'אנר לאחר שהתפרסם ברשת החברתית טיקטוק.

קהילת ההייפרפופ מקושרת לרוב עם קהילת הלהט"ב וזמרים רבים בתוך הקהילה הם טרנסג'נדרים, ג'נדרקווירים או הומוסקסואלים. עם זאת, זמרי הייפרפופ רבים שרים על שלל נושאים.

## תת-ז'אנרים
### הייפרפופ רוסי
הייפרפופ רוסי (ברוסית: Русский гиперпоп) הוא תת-ז'אנר של הייפרפופ שנוצר בתחילת 2021 והחל לקבל תאוצה ברוסיה ובמדינות העולם ב-2022. ההייפרפופ הרוסי חווה הצלחה בעיקר בקרב הדור הצעיר, והרבה שירי הייפרפופ רוסיים הפכו ויראלים גם בפלטפורמות בינלאומיות כגון טיקטוק. רובם מדברים על חגיגה, זוגיות, שברון לב ומחשבות אובדניות, אך רובם גם בעלי מוזיקה בעלת קצב מפעם מהיר בדומה לז'אנר הכולל. ההייפרפופ הרוסי כולל אמנים כגון: quiizzzmeow, Sqwore, Shiny Treepside, gitarakuru, DSPRITE, whyalive, Horoshiyagni, want to sleep, babyswishh1, KVESTAR ו-LOLIWZ.

### הייפרפופ יפני
הייפרפופ יפני (ביפנית: 日本のハイパーポップ) הוא תת-ז'אנר של הייפרפופ שנוצר בתחילת 2021 והחל לקבל תאוצה ביפן ובמדינות העולם ב-2022. ההייפרפופ היפני להבדיל מתת-ז'אנרים אחרים, מכיל גם אלמנטים מן עולם הג'יי-פופ. ההייפרפופ היפני ידוע בסגנון שמח מאוד, כמעט אופורי, וגם נפוץ מאוד במסיבות ובמועדונים.

## מאפיינים
### מוזיקה
לרוב, הייפרפופ נתפס כז'אנר מוגזם בקצביו ואקלקטי. אמני ההייפרפופ משתמשים בסינתיסייזר, במאפיינים מסגנון הפופ, בתולעי אוזניים, בקומפרסור ובדיסטורשן בשביל ליצור סגנון מוזיקה ייחודי וסוריאליסטי. בקליפים רבים מתרבות ההייפרפופ, יש אלמנטים נוסטלגיים מתרבות הווב 2.0. רוב השירים עושים שימוש במפעם (Tempo) גבוה לעומת שירי פופ רגילים.

### כתיבה
לדברי העיתונאי אלי אניס, הייפרפופ משלב הרבה אתוסים יחדיו. קהילת ההייפרפופ מקושרת לרוב עם קהילת הלהט"ב וזמרים רבים בתוך הקהילה הם טרנסג'נדרים, ג'נדרקווירים או הומוסקסואלים. הרבה זמרי הייפרפופ כותבים על סוגיות של זהות מגדרית, דיכאון, אהבה ותשוקה. עם זאת, זמרי הייפרפופ רבים שרים על שלל נושאים.

## הערות שוליים

קטגוריה:סגנונות פופ
קטגוריה:מוזיקת להט"ב
קטגוריה:שנות ה-2010 במוזיקה
קטגוריה:שנות ה-2020 במוזיקה
קטגוריה:מיקרוז'אנרים
צ'ארלס ווטרטון

**צ'ארלס ווטרטון** (3 ביוני 1782 - 27 במאי 1865) היה חוקר טבע אנגלי, הידוע בעבודתו החלוצית בתחום שימור חיות הבר וניהול בתי גידול. הוא היה אחד האנשים הראשונים שהכירו בחשיבות של אספקת בתי גידול ואתרי קינון מתאימים לאוכלוסיות ציפורים, ורעיונותיו היו משפיעים בפיתוח שיטות שימור מודרניות.

## קורות חיים
צ'ארלס ווטרטון נולד ב-3 ביוני 1782 בוולטון הול, יורקשייר, אנגליה. הוא היה בנו של בעל אדמות עשיר, תומאס ווטרטון, שהיה בעל אחוזה גדולה באזור. צ'ארלס קיבל את השכלתו המוקדמת במכללת סטוניהרסט, פנימייה ישועית בלנקשייר, ולאחר מכן למד באוניברסיטת דואי בצרפת. לאחר שסיים את לימודיו, חזר ווטרטון לוולטון הול, שם בילה חלק ניכר מזמנו בלימוד וחקר עולם הטבע סביבו. הוא הפך לחוקר טבע נלהב, עם עניין מיוחד בציפורים ובחיות בר אחרות.

בתחילת המאה ה-19, ווטרטון החל לפתח עניין רב בשימור ובניהול בתי גידול. הוא הכיר בחשיבות של אספקת בתי גידול ואתרי קינון מתאימים לאוכלוסיות ציפורים, והוא התנסה בעיצובים וחומרים שונים כדי ליצור את אתרי הקינון המתאימים ביותר למיני ציפורים שונים.

ווטרטון מיוחסת ביצירת אחת מתיבות הקינון המתועדות המוקדמות ביותר בתחילת המאה ה-19. הוא תכנן ובנה את התיבה כדי לספק אתר קינון לזוג בזים נודדים שהשתמשו בהריסות אחוזתו כאתר קינון. הצלחתו למשוך ולתמוך בבזים נתנה לו השראה לבנות תיבות נוספות עבור מיני ציפורים אחרים.

בנוסף לעבודתו בשימור ובניהול בתי גידול, ווטרטון היה גם סופר ואמן פורה. הוא כתב מספר ספרים על תולדות הטבע, כולל יצירתו המפורסמת ביותר, "נדודים בדרום אמריקה", שתיארה את מסעותיו ברחבי דרום אמריקה והאיים הקריביים. הוא תיעד מינים רבים שלא ידועים בעבר של צמחים ובעלי חיים ואסף דגימות שעדיין מוחזקים במוזיאונים להיסטוריה של הטבע ברחבי העולם.

## מורשתו
ווטרטון המשיך בעבודתו בשימור ובניהול בתי גידול לאורך חייו. הוא היה תומך חזק בהגנה על בתי גידול טבעיים וחיות בר, והוא מילא תפקיד משמעותי בפיתוח שיטות שימור מודרניות.

כיום זכורה ווטרטון כדמות חלוצה בתחום שימור חיות הבר וניהול בתי הגידול. עבודתו סייעה לבסס את החשיבות של אספקת בתי גידול ואתרי קינון מתאימים לאוכלוסיות ציפורים, ורעיונותיו ממשיכים להשפיע על שיטות השימור ברחבי העולם.

מלון ווטרטון פארק, הממוקם בשטח האחוזה בה גדל ווטרטון, נקרא לכבודו. גם מרכז צ'ארלס ווטרטון, מוזיאון ושמורת טבע במערב יורקשייר, נושא את שמו.

על שמו קרוי גם אגם ווטרטון, המהווה קבוצה של שלושה אגמים הממוקמים בין דרום פרובינציית אלברטה שבקנדה לבין צפון מדינת מונטנה שבארצות הברית. יותר מאוחר הושאל השם לשמורה ביוספרית בשטחי אלברטה קנדה, הכוללת את מערכת האגמים. יחד עם שמורה ביוספרית נוספת במונטנה ארצות הברית, הוכרזו על ידי אונסק"ו כשמורה ביוספרית ב-1976 וכאתר מורשת עולמית ב-1995, הקרוי פארק השלום הבין-לאומי ווטרטון-גליישר.

## קישורים חיצוניים

* 

קטגוריה:חוקרי טבע
קטגוריה:בריטים שנולדו ב-1782
קטגוריה:בריטים שנפטרו ב-1865
Hana

***Hana*** הוא אלבום האולפן השישי של הזמרת-יוצרת האנגליה סופי אליס-בקסטור. האלבום יצא לאור ב-2 ביוני 2023, על ידי חברת התקליטים קוקינג ויניל.

## רשימת רצועות

## קישורים חיצוניים

## הערות שוליים

קטגוריה:אלבומי סופי אליס-בקסטור
קטגוריה:אלבומים באנגלית
צ'ינוואט

250px|ממוזער|שמאל|איור של הצ'ינוואט
**צ'ינוואט** הוא הגשר הזורואסטרי המפריד בין עולם החיים לעולם המתים, העולם הבא. משמעות השם "צ'ינוואט" באווסטית, או בשמו המלא "צִ'ינְוֲואטוֹ פֶּרֶטוּם", הוא "גשר הדין", הצ'ינוואט מוזכר באווסטה, ספר הקודש של דת זרטוסתא, שם הוא מוזכר בשמות תואר שונים, כגון "חזק", "מוגן היטב" ו"זה שנוצר על ידי מזדא".

## קישורים חיצוניים
* 

## הערות שוליים

קטגוריה:זורואסטריות
ואיטארנה

**ואיטארנה**, הנודע גם בשם **ואיטארני** (בסנסקריט: **वैतरणी**) הוא הנהר הנזכר במיתולוגיה ההינודאית ומפריד בין עולם החיים לעולם המתים, הוא העולם הבא, שעליו שולט יאמה, אל המוות ההינדואי. הוואיטארנה מופיע, בין השאר, ב"ריג ודה", קובץ של מזמורים הינדואיסטים.

## הערות שוליים

קטגוריה:הינדואיזם
מולדת בלשנית

**מולדת בלשנית**, המוכרת גם בשמה הלועזי **אורהיימט** (בגרמנית: **Urheimat**, מילולית: ״*הבית המקורי*״), הוא מושג בבלשנות היסטורית, הנועד לתאר את המיקום המשוער שבו דוברה שפה אם מסוימת. כך, למשל, נהוג להגדיר את המולדת הבלשנית של שפות הודו-אירופיות בערבותיה של דרום רוסיה, ואת המולדת של השפות האוסטרונזיות נהוג להגדיר בטאיוואן, שם שורר המגוון הגדול ביותר של לשונות אוסטרונזיות.

## הערות שוליים

קטגוריה:בלשנות היסטורית
Kitchen Disco – Live at the London Palladium

***Kitchen Disco – Live at the London Palladium*** הוא אלבום הופעה הראשון של הזמרת-יוצרת האנגליה סופי אליס-בקסטור. האלבום יצא לאור ב-22 בנובמבר 2022 על ידי חברות התקליטים קוקינג ויניל ו-EBGB's.

האלבום הוכרז בספטמבר 2022 כשאליס-בקסטור אמרה: "הביצוע של סיבוב ההופעות של Doing the Kitchen Disco tour היה הסוף של הבטחה שהבטחתי במהלך הדיסקוטקים שלנו... להביא את המסיבה לקהל חי. אני כל כך שמחה שיש לנו את ההקלטה הזו מהפלדיום הלונדוני כדי שאוכל להחיות אותה מחדש ולחלוק אותה איתך!".

## ביקורת
סקירת מערכת של אמזון אמרה, "על רקע מסיבות האינסטגרם המדהימות של "Doing the Kitchen Disco tour" במהלך הנעילה והאלבום המלווה את אלבום האוסף שלה *[[Songs From The Kitchen Disco]]*, סופי לקחה את ההופעה החיה המדהימה שלה חזרה לדרך מול קהל חי שוב בשעה תחילת 2022. עם רשימת סט הכוללת את כל הלהיטים בתוספת מגוון מדהים של גרסאות כיסוי, כולן בהתחשב בטיפול Kitchen Disco, המעריצים זכו לתענוג.

## רשימת רצועות

## קישורים חיצוניים

## הערות שוליים

קטגוריה:אלבומי סופי אליס-בקסטור
קטגוריה:אלבומים באנגלית
תרבות יאמניה

**תרבות יאמניה** או **תרבות היאמנה** (ברוסית: **Ямная культура**), הידועה גם כ**תרבות קברות הפיר** או **תרבות קברות האוכרה**, הייתה תרבות חומרית שנפוצה בשלהי התקופה הכלקוליתית ובראשית תקופת הברונזה באזורי הנהרות הבוג הדרומי, הדניסטר והאורל (ה), המשוערכת לשנים 3300-2600 לפנה"ס. זאת התגלתה על ידי  בעקבות החפירות הארכאולוגיות שלו ליד נהר סוורסקי דונץ בשנים 1901-1903. שמה נובע ממאפייני מסורת הקבורה שלה, כאשר בני עמה קברו את המתים ברגמים (ידוע גם כתלי קבורה, טומולוסים או קורגנים) המכילים תאי פיר.

תרבות יאמניה מעניינת מאוד ארכאולוגים ובלשנים, כשההיפותזה הקורגנית, הרווחת במחקר, סוברת שהעם שהפיק את תרבות יאמניה דיבר את השפה הפרוטו-הודו-אירופית, שפת האם של כל השפות ההודו-אירופיות. דוברי הלשון הפרוטו-הודו-אירופית יצאו במסע  אשר פיזרו והולידו את השפות ההודו-אירופיות הנפוצות כיום.

## פרהיסטוריה
### מקדימיה של התרבות
ימין|ממוזער|בכתום – תרבות דנייפר–דונץ
בשלהי התקופה הנאוליתית והתקופה המזוליתית התקיימו בערבה הצפונית שבין הים השחור לים הכספי מספר תרבויות, בהן תרבויות כלכוליתיות, נאוליתיות ומזוליתיות, אשר נחשבות למקדימותיה של תרבות יאמניה: תרבות חוולינסק , תרבות סרדני סטוג  ותרבות דנייפר–דונץ .

### הגירה ראשונית
ראשיתה של תרבות זו באלף הרביעי לפנה"ס, ומקורה לפי המצאי הארכאולוגי ועקבות גנטיות ב. בני התרבות הביאו עמם מתכות שונות, מיומנות רעיית בעלי חיים, ביות סוסים ומאפייני קבורה ייחודיים.

אחת התיאוריות המקובלות במחקר, ההיפותזה הקורגנית של מריה גימבוטאס מעלה את ההשערה כי בני התרבות דיברו שפה קדומה שממנה התפתחו כלל השפות ההודו-אירופיות.

## גנטיקה
מחקר גנטי הראה כי בני התרבות נשאו מטען גנטי שלא היה קיים במרכז אירופה לפני הגירתם, קבוצה R1b  מאפיינת קבוצת עלית בתרבות זו.

בממצאים הגנטיים של בני תרבות יאמניה נמצא קשר חזק ביניהם לבין בני תרבות הכלים הקשורים, שפשתה באירופה כמה מאות שנים מאוחר יותר.

## קישורים חיצוניים

* 
* 

## הערות שוליים

יאמניה
קטגוריה:האלף ה-4 לפנה"ס
תרבות הכלים הקשורים

**תרבות הכלים הקשורים** (באנגלית: **Corded Ware culture**) הייתה תרבות חומרית שנפוצה בצפון אירופה החל בשלהי התקופה הנאוליתית, דרך התקופה הכלקוליתית וכלה בראשית תקופת הברונזה. בני תרבות זו היו מצויים בחיכוך עם בני תרבות יאמניה השכנה. יש הסוברים כי לבני שתי התרבויות הללו מוצא גנטי משותף.

## קישורים חיצוניים

## הערות שוליים

קטגוריה:אירופה: תרבויות ארכאולוגיות
ברבי: הכי טוב בשתיים

**ברבי: הכי טוב בשתיים** (באנגלית: **Barbie: It Takes Two**) היא סדרת טלוויזיה אמריקאית-קנדית בהנפשה ממוחשבת, מסוגת קומדיה והרפתקאות, אשר משמשת כהמשכון לסרט "ברבי: עיר גדולה, חלומות גדולים" שמשמש כסיום של "ברבי: הרפתקאות בבית החלומות". כל המדיות מבוססות על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסדרה פותחה על ידי מרשה גריפין, הופקה על ידי Mattel Television האמריקאית והונפשה על ידי Mainframe Studios הקנדית.

השידור הראשוני של הסדרה היה באוסטרליה, שם היא שודרה בערוץ 9Go! ב-4 במרץ 2022. בקנדה הסדרה שודרה לראשונה ב-10 באפריל 2022 בערוץ YTV. בארצות הברית הסדרה הופצה בשירות הסטרימינג נטפליקס, כאשר העונה הראשונה עלתה ב-8 באפריל 2022 והשנייה עלתה ב-2 באוקטובר 2022. בישראל הסדרה החלה את שידוריה בדיבוב עברי ב-19 בפברואר 2023 בערוץ ZOOM TOON מבית ערוץ זום. לסדרה הופקו שתי עונות שכל אחת מהן כוללת 13 פרקים באורך 22 דקות.

בהשראת הסדרה נוצרו שלל מוצרים הכוללים בובות, צעצועים וספרים. בנוסף הופקו הסרטים "ברבי: כוח בנות הים" (שודר בישראל ב-3 במרץ 2023), "ברבי: רוד טריפ אפי" ו"ברבי: סקיפר והרפתקת השמרטפות הגדולה" (שודר בישראל ב-25 במאי 2023) שלוקחים חלק בסדרת הסרטים "ברבי". בשנת 2023 החלה להיות משודרת הסדרה "ברבי: מגע של קסם", שמשמשת כהמשך לסדרה זו ומתרחשת שנה לאחר אירועה.

## תקציר העלילה
הסדרה מתרחשת לאחר אירועי הסרט "ברבי: עיר גדולה, חלומות גדולים", ועוקבת אחר ברבי ממאליבו וברבי מברוקלין שנהנות, חולקות את אור הזרקורים וממשיכות להגשים את החלומות המוזיקליים שלהן בניו יורק.

## מדבבים
הדיבוב העברי בוים על ידי יונתן רוכמן וקוקי סלינס.

## שידור

## פרקים
### עונה 1

### עונה 2

## קישורים חיצוניים

* 

קטגוריה:תוכניות טלוויזיה שמתרחשות בניו יורק
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות טלוויזיה קנדיות שעלו לשידור בשנות ה-2020
קטגוריה:סדרות ברבי
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות קומדיה קנדיות
קטגוריה:סדרות קומדיה אמריקאיות
קטגוריה:סדרות טלוויזיה המבוססות על סרטים
קטגוריה:סדרות טלוויזיה אמריקאיות שעלו לשידור בשנת 2022
ליגת העל הדנית בכדורסל

**ליגת הכדורסל** (בדנית:**Basketligaen**) היא ליגת הכדורסל הבכירה בדנמרק. הליגה נוסדה ב-1957 כ**הליגה המקצוענית** ופועלת במתכונתה הנוכחית כליגת הכדורסל מ-1995.

## מבנה
מבנה הליגה השתנה פעמים רבות והכיל מספר משתנה של קבוצות. במהלך השנים התקיימה במתוכנת של שני בתים והצלבה, בית יחיד בעל חמש קבוצות ומספר סיבובים, ליגה מחולקת לשני בתים, בית עליון של חמש הקבוצות הטובות בעונה שקדמה לאותה עונה ושאר הקבוצות בבית תחתון פנימי.

כיום (2023) מתנהלת הליגה בשיטת ליגה רגילה עם 11 קבוצות המשחקות בשני סבבים, כ-20 משחקים בסך הכל ובסיומן מחולקת הליגה לבית עליון לקבוצות שסיימו במקומות 1-6 ובית תחתון לקבוצות במקומות 7-11 המשחקות סיבוב אחד בכל אחד מהבתים ובסיומו מתקיימת סדרת פלייאוף שכוללת את 6 הקבוצות מהבית העליון ו-2 הקבוצות שסיימו במקומות הראשונים בבית התחתון.

### קבוצות הליגה

## אליפויות הליגה

## קישורים חיצוניים
*
* נתונים מאתר יורובסקט

דנמרק
פרסי אימג'ן

**פרסי אימג'ן** (באנגלית: **Imagen Award**, בספרדית: **Imagen**, פירושה תמונה), הוא פרס המוענק על ידי קרן אימג'ן, ארגון המוקדש ל"עידוד והכרה חיוביים של אומנות של לטינים בתעשיית הבידור". כדי להתמודד לפרס אימג'ן, פרויקט או אדם כאחד, חייבים לעבור תהליך סדור. נשיאת קרן אימג'ן היא הלן הרננדז.

## היסטוריה
בשנת 1983, הלן הרננדז נפגשה עם הסופר ומפיק הטלוויזיה נורמן ליר. "ליר היה מודע היטב להיעדר הכמעט מוחלט, של הכרה חיובית של לטינים בתעשיית הבידור והבין את החשיבות של הכרה זו. השניים נפגשו עם מנהיגי הוועידה הלאומית לקהילה וצדק, ארגון ללא זהות עדתית, המחויב להילחם בדעות קדומות ובמתחים גזעיים".

התוצאה הייתה תחרות פרסי קרן אימג'ן (באנגלית: Imagen Foundation Awards competition; או בקיצור Imagen Awards), שהוקמה בשנת 1985.

בין זוכי העבר בפרס נכללים אנשי מקצוע משמעותיים בתעשיית הבידור כמו אנדי גרסיה, אנטוניו בנדרס, פיל רומן, אדוארד ג'יימס אולמוס, ביל מלנדז, ריטה מורנו, ג'ניפר לופז, ג'נה אורטגה והקטור אליזונדו.

## קטגוריות זכייה

רשימת קטגוריות הפרס משתנה מעט משנה לשנה, על ידי הורדת קטגוריות מסוימות או הוספה של אחרות, בהתאם לעבודות המזוהות כיוצאות דופן, שנעשו באותה השנה.

### פרסי הקולנוע
* הסרט הטוב ביותר
* הבמאי הטוב ביותר - סרט
* השחקן הטוב ביותר - סרט
* השחקנית הטובה ביותר - סרט

### פרסי הטלוויזיה
* תוכנית הטלוויזיה הטובה ביותר בפריים טיים
* תוכנית הפריים טיים הטובה ביותר: דרמה
* תוכנית הפריים טיים הטובה ביותר: קומדיה
* תוכנית הפריים טיים הטובה ביותר: שידור מיוחד או סרט השבוע
* הבמאי הטוב ביותר - טלוויזיה
* השחקן הטוב ביותר - טלוויזיה (קומדיה)
* השחקן הטוב ביותר - טלוויזיה (דרמה)
* השחקנית הטובה ביותר - טלוויזיה (קומדיה)
* השחקנית הטובה ביותר - טלוויזיה (דרמה)
* שחקן המשנה הטוב ביותר - טלוויזיה (קומדיה)
* שחקן המשנה הטוב ביותר - טלוויזיה (דרמה)
* שחקנית המשנה הטובה ביותר - טלוויזיה (קומדיה)
* שחקנית המשנה הטובה ביותר - טלוויזיה (דרמה)
* השחקן הצעיר הטוב ביותר - טלוויזיה
* השחקנית הצעירה הטובה ביותר - טלוויזיה
* תוכנית הילדים הטובה ביותר
* שחקן הדיבוב הטוב ביותר
* הדיקומנטרי הטוב ביותר - טלוויזיה
* תוכנית המידע הלאומית הטובה ביותר
* תוכנית המידע המקומית הטובה ביותר
* הסרט הקצר הטוב ביותר
* ההרכב המוזיקלי הטוב ביותר לסרט או לטלוויזיה
* המפקח המוזיקלי הטוב ביותר לסרט או לטלוויזיה
* הפרסומת הטובה ביותר או קמפיין מודעות חברתית הטוב ביותר
* תוכנית הריאליטי הטובה ביותר

### פרסי אינטרנט
* סדרת האינטרנט הטובה ביותר: דרמה
* סדרת האינטרנט הטובה ביותר: קומדיה
* סדרת האינטרנט הטובה ביותר: מציאות או מידע

## קישורים חיצוניים

* 

## הערות שוליים

אימג'ן
טוקטר אאובקירוב

**טוקטר אאובקירוב** (בקזחית:**Тоқтар Оңғарбайұлы Әубәкіров**; נולד ב-27 ביולי 1946) הוא קוסמונאוט סובייטי ממוצא קזחי.

## ביוגרפיה
טוקטר אאובקירוב נולד בקולחוז במחוז קראגנדי שבקזחסטן הסובייטית למשפחה קזחית. הוא סיים את לימודיו בבית ספר של 8 שנים והחל לעבוד כחרט במפעל. במקביל הוא המשיך בבית ספר ערב אותה סיים בשנת 1965. לאחר גיוס לצבא ברית המועצות הוא נשלח לבית ספר לטייסי קרב. עם סיומה הוא החל בשירות שסיים בשנת 1976 בדרגת קפטן.

בשנת 1976 אאבקירוב סיים קורס טייסי ניסוי והחל לעבוד במשרד תכנון מיקויאן. בשנת 1979 הוא סיים לימודי הנדסת אווירונאוטיקה. אאובקירוב עבר במשרד תכנון עד לשנת 1991. בתקופה זו הוא היה טייס ניסוי של מספר מטוסים מתוצרת החברה לרבות מיג-29 ומיג-31. על פעילות בתחום ניסוי מטוסים בשנת 1988 הוענק לו תואר גיבור ברית המועצות. בשנת 1989 הוא היה בין הראשונים שביצע נחיתה על סיפון נושאת המטוסים אדמירל קוזנצוב והיה הראשון שביצע המראה מננה.

בתחילת תקופת הפרסטרויקה בתאום עם שלטונות קזחסטן הסובייטית במאי 1991 אאובקירוב החל אימונים במרכז גגארין להכשרת קוסמונאוטים. הוא נכלל בצוות של סויוז TM-13 כקוסמונאוט-חוקר (אלכסנדר וולקוב היה מפקד צוות). לאחר שהייה בחלל של 7 ימים אאבקירוב חזר לכדור הארץ בחללית סויוז TM-13 (אנטולי ארצברסקי היה מפקד צוות). על טיסה זו הוענק לו תואר "גיבור העם של קזחסטן", אות כבוד מוזהב על שירות הרפובליקה האוסטרית ועיטור מהפכת אוקטובר (ברית המועצות).

לאחר הקמת קזחסטן כמדינה עצמאית, אאובקירוב עבר להתגורר בה. באפריל 1992 מונה לסגן ראשון של יושב ראש ועדת הגנה המדינה. בהמשך הוא נבחר מספר פעמים לפרלמנט וכיהן בה עד לשנת 2012.

בשנת 2022 אאובקירוב תמך בהכנסת כוחות ארגון האמנה לביטחון משותף לדיכוי המהומות.

## קישורים חיצוניים

* ביוגרפיה 
* ביוגרפיה
* ביוגרפיה באתר רוסקוסמוס 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:טייסי ניסוי
קטגוריה:מעוטרי עיטור מהפכת אוקטובר
קטגוריה:מעוטרי עיטור אות הכבוד
קטגוריה:פוליטיקאים קזחים
קטגוריה:אנשי צבא קזחים
קטגוריה:גנרלים
קטגוריה:אישים שהונצחו על בולי קזחסטן
קטגוריה:סובייטים שנולדו ב-1946
עקור (כפר)

**עַקּוּר** (בערבית **عقور**) היה כפר ערבי בהרי ירושלים ששכן מעל נקודת המפגש של נחל רפאים ונחל שורק, כ-15 ק"מ מערבית לירושלים. הכפר היה שייך לנפת ירושלים במחוז ירושלים. במלחמת העצמאות, ב-13 ביולי 1948, במסגרת מבצע דני, הכפר נכבש על ידי חטיבת הראל והתרוקן מתושביו.

## גלריה

קובץ:Aqqur 1945.jpg|**עַקּוּר**, סקר מנדט, 1:20,000
קובץ:Allar 1945.jpg|**עַקּוּר**, 1945, 1:20,000
קובץ:AqqurFeb142023 01.jpg|שרידי בתים ב**עַקּוּר**, 2023
קובץ:AqqurFeb142023 02.jpg|היער הנטוע על שרידי בתי **עַקּוּר**, 2023


## קישורים חיצוניים

## הערות שוליים

קטגוריה:הרי ירושלים: יישובים ערביים שנחרבו במלחמת העצמאות
פינו גרי

שמאל|ממוזער|250 פיקסלים|ענבי פינו גרי
**פינו גרי**, **פינו גריג'יו** או **גראובורגנדר** הוא זן ענבי יין לבן. הזן נחשב לשיבוט מוטנטי של זן הפינו נואר. הפרי עצמו גדל בצבעים שונים וכך גם היינות המופקים מעינב זה משתנים בצבעם מזהוב ועד נחושת ואף גוון בהיר של ורוד.

בחבל אלזס מגדלים כרמים שלמים של פינו גרי. באיטליה, ענבי פינו גרי נבצרים לעיתים קרובות מוקדם כדי לשמור על החומציות המרעננת, למזער חלק מהפירותיות הגלויה של הזן, וליצור פרופיל טעם ניטרלי יותר.

## היסטוריה
ימין|ממוזער| פינו בלאן ''(מימין)'', פינו גרי ''(במרכז)'' שהם מוטציית צבע של פינו נואר ''(משמאל)'' .
פינו גרי ידוע מאז ימי הביניים באזור בורגונדי, שם כנראה נקרא פרומנטו. הוא התפשט מבורגונדי, יחד עם פינו נואר, והגיע לשווייץ בשנת 1300. לפי הדיווחים, העינב היה חביב על הקיסר קרל הרביעי, אשר ייצאו להונגריה על ידי נזירים ציסטרציאנים שנטעו את הגפנים על מורדות באדקסוני על גבול אגם בלטון ב-1375.

עד למאות ה-18 וה-19, העינב היה נטיעה פופולרית בבורגונדי, אך יבולים ברמה נמוכה גרמו לחקלאים להפסיק לגדל אותם. אותו הדבר כמעט התרחש גם בגרמניה, אבל מגדלי גפנים בתחילת המאה ה-20 הצליחו לפתח זנים שייצרו יבול עקבי ואמין יותר.

חוקרים מאוניברסיטת קליפורניה, דייוויס, קבעו שלפינו גרי יש פרופיל DNA דומה להפליא לפינו נואר ושההבדל בצבע נגזר ממוטציה גנטית שהתרחשה לפני מאות שנים. העלים והגפנים של שני הענבים כל כך דומים שהצבע הוא ההיבט היחיד שמבדיל בין השניים.

קבוצת היין סנטה מרגריטה, יצרנית יין, הממוקמת בצפון איטליה, הייתה החברה הראשונה בעולם בשנת 1961 להפיכת ענבי פינו גרי ורודים ליין לבן.

בסביבות 2005, פינו גרי נהנה מפופולריות גוברת בשוק, במיוחד בשם **פינו גריג'יו.**

## אזורים
שמאל|ממוזער| פינו גריג'יו איטלקי מאזור אלטו אדיג'ה.
השטח הכולל בו גדל זן זה ברחבי העולם הוא כ-115,000 דונם. 

זן זה גדל בארצות ובאזורים הבאים:
* ארגנטינה – סן חואן ומנדוזה
* אוסטרליה - טסמניה, עמק יארה, אדלייד הילס, אורנג', ניו סאות' ויילס, חצי האי מורנינגטון, אזור קנברה.
* אוסטריה - מהווה 300 דונם או 0.6% משטח גידול היין הכולל.
* קנדה - קולומביה הבריטית, אונטריו
* צ'ילה - קזבלנקה, צ'ילה
* צ'כיה - בוהמיה, מורביה
* קרים
* צרפת – בורגונדי, לואר, אלזס.
* גרמניה – באדן, פאלץ
* הונגריה – Badacsony, Mátraalja
* איטליה - אלטו אדיג'ה, פריולי-ונציה ג'וליה, אולטרפו פאבסה, רוברה דלה לונה, טרנטינו
* לוקסמבורג
* מולדובה
* ניו זילנד
* רומניה – מחוז קונסטנצה, Jidvei
* דרום אפריקה
* סלובקיה
* סלובניה – Primorska, Podravje
* שווייץ - ואלה
* טורקיה – אזור תרקיה, קירקלרלי, כרמי ארקדיה
* ארצות הברית - אורגון, קליפורניה, ניו מקסיקו, איידהו, מישיגן, אוהיו, אריזונה, וירג'יניה, ניו ג'רזי, וושינגטון, פנסילבניה וניו יורק.

## שמות נוספים
פינו גרי נקרא בשמות רבים באזורים שונים של העולם:

## קישורים חיצוניים

* 
* פינו גרי באתר "איש הענבים
## הערות שוליים

קטגוריה:זני ענבים
בישופות שפייר

**הנסיכות-בישופות של שפייר** (בגרמנית: **Hochstift Speyer**; **Fürstbistum Speyer**; **Bistum Speyer**) הייתה נסיכות כנסייתית באזור של מדינות גרמניה ריינלנד-פאלץ ובאדן-וירטמברג של ימינו. היא חולנה ב-1803. הנסיך-הבישוף התגורר בשפייר, עיר קיסרית חופשית, עד המאה ה-14, כאשר העתיק את מקום מגוריו לאודנהיים (פיליפבורג), ולאחר מכן ב-1723 לברוכסל, בעיקר בשל מערכת היחסים המתוחה בין הנסיכים-הבישופים לבין השלטונות האזרחיים של העיר החופשית, שהייתה פרוטסטנטית רשמית מאז הרפורמציה. הנסיך-פרובוסט של ויסמבורג באלזס נשלט על ידי הנסיך-בישוף של שפייר באיחוד אישי. 

## גאוגרפיה
הנסיכות-בישופות של שפייר השתייכה לחוג הרייני העליון של האימפריה הרומית הקדושה. היא הייתה אחת הנסיכויות הקטנות ביותר של האימפריה הרומית הקדושה, היא כללה יותר מחצי תריסר מובלעות נפרדות בהיקף כולל של כ-28 מיילים רבועים גרמניים (בערך 1540 קמ"ר) משני עברי הריין. היא כללה את העיירות ברוכסל (בגדה הימנית) וכן דיידסהיים, הרקסהיים ביי לנדאו ולאוטרבורג (בגדה השמאלית). בסביבות שנת 1800 כללה הבישופות כ-55,000 איש.

## היסטוריה
הדיוקסיה של שפייר קיימת מאז המאה ה-3 או ה-4. היא הוזכרה לראשונה במסמכים היסטוריים בשנת 614. עד שנת 748 הייתה זו בישופות בחירה של הארכיבישוף של טריר, ומאז ועד לחילון הנסיכות-בישופות ב-1803, של הארכיבישוף של מיינץ.

ההיסטוריה של הבישופות של שפייר החלה לכל המאוחר בסוף המאה ה-7 כאשר הבישוף של שפייר קיבל מחוזות מלכותיים בשפיירגאו השכנה. במאות ה-10 וה-11 קיבלה הדיוקסיה אדמות נוספות, כולל מתנות מאת הקיסר אוטו הראשון. בשנת 1030 החלה בניית הקתדרלה, ובשנת 1061 נחנכה הקתדרלה. בשנת 1086 העניק הקיסר היינריך הרביעי לבישוף את החלקים הנותרים של מחוז שפיירגאו.

משנת 1111 החלו אזרחי העיר שפייר להתיר יותר ויותר את קשריהם לשלטון הבישוף. בשנת 1230 הוזכר לראשונה בורגרמייסטר. בשנת 1294 הפכה שפייר לעיר קיסרית חופשית. הבישוף העביר את ארמונו בשנת 1371 לאודנהיים. בתחילת המאה ה-17 הבישוף פיליפ כריסטוף פון זטרן הרחיב את מבצר פיליפסבורג. הנסיכים-הבישופים שלטו משם מ-1371 עד 1723. לאחר מכן העביר הנסיך-בישוף את מושבו לברוכסל.

חיילים צרפתים כבשו את פיליפסבורג ב-1644 בשלבים המאוחרים של מלחמת שלושים השנים. צרפת זכתה במבצר בשלום וסטפאליה ב-1648. במהלך מלחמת הולנד–צרפת, כוחות הקיסרות כבשו אותה מחדש ב-1676. בהסכמי ניימכן ב-1679, המבצר הוחזר רשמית לבישוף ולאימפריה. עם זאת, צרפת סיפחה חלקים משטחי הגדה השמאלית של הבישופות ב-1681 כ-*Reunion* וכבשה שוב את פיליפסבורג ב-1688 בתחילת מלחמת תשע השנים. השטח הכבוש הוחזר רק ב-1697 בהסכם רייסווייק. ב-1801/1802, שטחי הגדה השמאלית הנותרים של שפייר נכבשו על ידי כוחות צרפתים במהלך המהפכה הצרפתית. שטחי הגדה הימנית ממסרו למרקיזות באדן.

בכך הסתיימה אחריותו החילונית של הבישוף של שפייר. הבישופות המשיכה בתפקידה כדיוקסיית שפייר. לבסוף, החלק הצרפתי של בית הנסיכות-בישופות לשעבר חולק בין בוואריה והסן-דרמשטאדט ב-1815.
קובץ:Aerial photograph Speyer Cathedral.jpg|קתדרלת שפייר
קובץ:Bischofspfalz Speyer.jpg|ארמון הבישוף ליד קתדרלת שפייר (1765)
קובץ:Udenheim-Philippsburg 1590 2.jpg|טירת אודנהיים (המעון הראשי של הבישופים משנת 1371)
קובץ:Bruchsal (23).jpg|ארמון ברוכסל (מעון ראשי משנת 1723)
קובץ:Reilly_234.jpg|בישוף שפייר 1793/93


## קישורים חיצוניים

## הערות שוליים

קטגוריה:שפייר
שפייר, בישופות
איליה אוסטרוכוב

**איליה אוסטרוכוב** (ברוסית: **Илья́ Остроу́хов**; 20 ביולי 1858 – 8 ביולי 1929) היה צייר נוף ואספן אמנות רוסי; קשור לנודדים.

## ביוגרפיה
הוא בא ממשפחה של סוחרים אמידים. בשנת 1870, הוא נרשם ל"אקדמיה של מוסקבה למדעי המסחר המעשיים". בעודו שם, הוא החל להתעניין בזואולוגיה והחל בהתכתבות עם אלפרד ברם. הוא גם פתח אוסף אנטומולוגי שנתרם מאוחר יותר לאוניברסיטת מוסקבה.
ממוזער|314x314 פיקסלים|איליה סטרוכוב, רוח הצפון
הוא נרשם לשיעורי האמנות הראשונים שלו רק ב-1880, אז פיתח את הרצון להיות צייר לאחר שראה תערוכה של ציורי נוף שהעלו הנוודדים. הוא חשש שהוא מבוגר מכדי להתחיל ללמוד בבית ספר לאמנות, וחיפש מישהו שיעביר לו שיעורים פרטיים. מכר ותיק הכיר לו את אלכסנדר קיסליוב, שבאותה תקופה עבד בבית ספר פרטי לבנות ולימד שיעורים בציור.

בשנה שלאחר מכן, הוא הרגיש בטוח מספיק כדי ללמוד עם איליה רפין. באותו חג המולד, הוא עבד יחד עם ויקטור וסנצוב, עיצב ויצר קישוטים להופעה בביתו של הסוחר והפטרון סבבה מאמונטוב. לאחר מכן, הוא הפך למבקר קבוע באחוזת אברמצבו, ושרטט את הנופים והארכיטקטורה.

בינתיים, הוא הגיש מועמדות לאקדמיה האימפריאלית לאמנויות, אך הורשה רק לבקר בשיעורים. בערבים למד רישום בחברה האימפריאלית לעידוד האמנויות ולקח שיעורים נוספים מרפין. עד 1884, הוא גם בילה זמן מה בבית המלאכה של פאבל צ'יסטיאקוב. בשנת 1886 הוא הצליח ללמוד אצל ולדימיר מקובסקי בבית הספר לציור, פיסול ואדריכלות במוסקבה. באותה שנה הציג שני ציורים בתערוכה הארבע-עשרה של הנוודים והציג איתם בקביעות לאחר מכן.

## גלריית טרטיאקוב
ממוזער|309x309 פיקסלים|אילה אוסטרוכוב, שלג אחרון
הוא פיתח ידידות קרובה עם פאבל טרטיאקוב, שקנה כמה מציוריו המוקדמים. לאחר מותו של טרטיאקוב ב-1898, בחרה מועצת העיר מוסקבה באוסטרוכוב כאחד הנאמנים של גלריית טרטיאקוב. מ-1899 עד 1903, הוא כיהן כראש מועצת המנהלים בפועל, ולאחר מכן הודח בגלל הוצאות רבות מדי על רכישות.

ב-1905, לאחר ויכוחים מסוימים, בחרו בו שוב ליושב ראש ההנהלה. הכל הלך כשורה עד 1913, כאשר בריון בעל סכין חתך את הבד של "איבן האיום ואת בנו איוון" - ציור של רפין. האירוע נתן ליריביו של אוסטרוכוב הזדמנות לתקוף אותו. הוא התפטר ובהסכמה הדדית הוא הוחלף על ידי איגור גרבאר.

במהלך תקופה זו הוא כמעט ויתר על הציור. רק ב-1916, כאשר בילה זמן מה עם חברים בחצי האי קרים, החל שוב לצייר. שנתיים לאחר מכן, הוא ערך את התערוכה האחרונה שלו בקנה מידה מלא עם הנודדים.

## אספן
ממוזער|איליה אוסטרוכוב, בית כפרי בסתיו
בנוסף לעבודתו בגלריה טרטיאקוב, הוא היה אספן בולט בזכות עצמו. החל בשנות ה-90 לאחר שנישא למשפחת סוחרי התה העשירה Botkin ורכש בית גדול כנדוניה. הוא צבר למעלה מ-300 ציורים (כולל אייקונים מימי הביניים) ו-500 רישומים; בעיקר של אמנים רוסים, אבל גם ציורים של האימפרסיוניסטים: דגה, מאנה, רנואר ומאטיס. אחת מנקודות השיא שלו הייתה "אלגוריית האמונה" מאת ורמיר. הייתה לו גם ספרייה של למעלה מ-12,000 ספרים, כולל עותק של הקומדיה האלוהית מ-1515 ודה קמרון מ-1757. בשנת 1918, האוסף שלו הולאם כמוזיאון ציבורי והוא מונה לאוצר לכל החיים.

במרץ 1929, כאשר הוא מצא את עצמו משולל מזכויותיו הוא היה במצב בריאותי ירוד מאוד וכמעט עיוור. הוא נפטר ארבעה חודשים לאחר מכן. זמן קצר לאחר מכן נסגר המוזיאון, ואלמנתו הוגבלה לשימוש בשני חדרים בביתם. היא נפטרה בשנת 1935.

האוסף שלו הועבר לגלריה טרטיאקוב. מאוחר יותר, הבית נפתח מחדש כסניף של "המוזיאון הממלכתי לספרות".

## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1858
קטגוריה:רוסים שנפטרו ב-1929
אי-אה

**אי-אה** (בפולנית: **IO**) הוא סרט מסע ודרמה משנת 2022 בבימויו של יז'י סקולימובסקי . בהשראת סרטו של רוברט ברסון מ-1966 ״מקרה בלתזר״ , הוא עוקב אחר חייו של חמור בקרקס פולני ותלאותיו לאחר שהקרקס פושט רגל. הסרט הוקרן לראשונה בתחרות בפסטיבל קאן במאי 2022, שם זכה בפרס חבר השופטים, יחד עם הסרט ״שמונה הרים״. אי-אה הוא המועמד של פולין לפרס האוסקר לסרט העלילתי הבינלאומי הטוב ביותר בטקס פרסי אוסקר ה-95.

## שחקנים
* סנדרה דז׳ימלסקה – קסנדרה
* לורנצו זורזולו – ויטו
* מתאוש קושצ'וקביץ' – מטאו
* איזבל הופר – הרוזנת

שישה חמורים משחקים בתפקיד אי-אה: אטורה, הולה, מרייטה, מלה, רוקו וטאקו.

## ביקורות
באתר Rotten Tomatoes מקבל הסרט ציון 96% על סמך 126 ביקורות של מבקרים, עם דירוג ממוצע של 8.2/10. הקונצנזוס של האתר הוא שהסרט, "מעדכן באומץ את ברסון עם תוצאות מבריקות, אי-אה היא דרמה מונחית-חמור שתישאר איתך בעקשנות זמן רב לאחר ירידת הקרדיטים." באתר Metacritic, שמשתמש בממוצע משוקלל, יש לסרט ציון של 85 מתוך 100 על סמך 28 ביקורות המצביעות על "הערכה אוניברסלית".

אי-אה דורג במקום הרביעי ברשימת 10 הסרטים הטובים במחברות הקולנוע לשנת 2022.

### פרסים
הסרט היה מועמד ואף זכה בפרסים רבים, ביניהם:
* פסטיבל קאן: זכה בפרס חבר השופטים (יז׳י סקולימובסקי) ופרס הפסקול (פאוול מיקיטין). היה מועמד לדקל הזהב.
* פרס חוג מבקרי הקולנוע של ניו יורק לסרט הבינלאומי הטוב ביותר.
*פרס האקדמיה האירופית לקולנוע: זכה בפרס הפסקול המקורי, ופרס האוניברסיטה. סקולימובסקי היה מועמד לפרס הבמאי הטוב ביותר.
*איגוד המבקרים האמריקני: פרס הסרט הזר הטוב ביותר ופרס הצילום הטוב ביותר (מיכל דימק).
*פרס הסרט הזר הטוב ביותר של מבקרי הקולנוע אונליין של ניו יורק ושל איגוד מבקרי הקולנוע של לוס אנג׳לס, שאף העניק לו את פרס הצילום.
אי-אה מועמד על ידי פולין לפרס האוסקר לשנת 2023 לסרט העלילתי הבינלאומי הטוב ביותר, ונכנס לרשימה הקצרה.

## קישורים חיצוניים

* 

## הערות שוליים

קטגוריה:סרטי 2022
קטגוריה:סרטים פולניים
קטגוריה:סרטי דרמה
קטגוריה:סרטי מסע
קטגוריה:סרטים על בעלי חיים
הרברט קוהנר

**הרברט "הארי" קוהנר** (בגרמנית: **Herbert Rudolf Kuhner**; נולד ב-29 במרץ 1935 בווינה) הוא סופר ומתרגם אוסטרי־יהודי.

## חייו
קוהנר היגר עם הוריו לארצות הברית בשנת 1935 וסיים את לימודיו באוניברסיטת קולומביה. הוא חזר לווינה ב-1963, שם הוא עובד כסופר ומתרגם. הוא הגה את המושג remigration, שהוא "ניאולוגיזם, שפירושו לחזור למקום שממנו גירשו אותך".

נשיא אוסטריה העניק לו את התואר פרופסור.

קוהנר פועל בתרגומיו להפצת ספרות של קבוצות אתניות אוסטריות והנגשתה לקהל דובר אנגלית. הוא חיבר אנתולוגיה של שירה לירית אוסטרית לאחר 1945 וזו יצאה לאור באמצעות הוצאת שוקן. הוא חתן פרס תאודור קרמר  לשנת 2014.

## יצירותיו
### באנגלית

* Herbert Kuhner: *Nixe*. Funk & Wagnalls, New York City 1968.
* Herbert Kuhner: *Broadsides and Pratfalls: Selected Poems, Stories and Translations*. The Menard Press, London 1976.
* Herbert Kuhner (Hrsg.): *Austrian Poetry Today*. Schocken Books, New York City 1985, .


### בגרמנית

* Herbert Kuhner: *Der Ausschluss. Memoiren eines Neununddreissigers*. Wiener Verlag, Himberg 1988, .
* Herbert Kuhner: *Liebe zu Österreich*. Der Apfel, Wien 1995, .
* Herbert Kuhner: *Minki die Nazi Katze und die menschliche Seite*. Theodor Kramer Gesellschaft, Wien 1998, .


## קישורים חיצוניים
* 
* האתר של קוהנר
* הבלוג של הארי קוהנר: האיש שלנו בווינה

## הערות שוליים

קטגוריה:סופרים אוסטרים
קטגוריה:מתרגמים אוסטרים
קטגוריה:בוגרי אוניברסיטת קולומביה
קטגוריה:אוסטרים שנולדו ב-1935
פרדוקס התלויות האינסופיות

בלוגיקה, **פרדוקס התלויות האינסופיות** הוא פרדוקס המבוסס על התייחסות עצמית, ומשתמש במספר אינסופי של פסוקים. קיימת מחלוקת האם הפרדוקס כולל התייחסות מעגלית לעצמו, או לא.

## רקע
התייחסות עצמית של קבוצת פסוקים כוללת התייחסות שלהם לערך האמת של עצמם, כגון פרדוקס השקרן:
# משפט מספר 1 הוא שקר.
לא ניתן לשים ערך אמת למשפט זה: אם הוא אמת הוא שקר, ואם הוא שקר הוא אמת.

גם אם אוסרים התייחסות של משפט לעצמו, ניתן למצוא פרדוקס עם התייחסות מעגלית בצורה הבאה:
# משפט 2 הוא אמת.
# משפט 1 הוא שקר.
גם קבוצה זאת היא פרדוקסלית: אם משפט 1 הוא אמת, גם 2 הוא אמת, ואז 1 הוא שקר. ואילו אם 1 הוא שקר, אז 2 הוא שקר, ואז 1 הוא אמת.

עם זאת, ניתן להראות שכל עוד קבוצת המשפטים היא סופית, תלות שאיננה מעגלית לא תוביל לסתירה. כדי להגדיר תלות מעגלית, נכין גרף שקודקודיו הם המשפטים, ויש קשת מפסוק i לפסוק j אם i מתייחס לערך האמת של j. אז אם יש בגרף מעגל, הקבוצה עשויה להכיל סתירה. אך אם אין מעגל, היא לא. הוכחה: נגדיר מיון טופולוגי על הגרף, ונעבור על הקודקודים שלו לפי הסדר ההפוך, כאשר עוברים על משפט רק לאחר שעברנו על כל המשפטים שהוא מתייחס אליהם. אז כאשר הגענו למשפט, ערך האמת של כל המשפטים שהוא מתייחס אליהם כבר נקבע, לכן גם ערך האמת שלו יכול להיקבע מבלי לחשוש לסתירה עם הפסוקים הקודמים.

לעומת זאת, כאשר הגרף אינסופי, גם אם אין בו מעגלים, ההוכחה הזאת לא תעבוד כי לא בהכרח אפשר להתחיל ממשפט שלא תלוי באף משפט אחר. ואכן ניתן למצוא קבוצה פרדוקסלית.

## הפרדוקס
נתבונן בקבוצת המשפטים האינסופית הבאה:
# לכל i>1, משפט מספר i הוא שקר.
# לכל i>2, משפט מספר i הוא שקר.
באופן כללי, משפט מספר n אומר שלכל i>n, משפט מספר i הוא שקר.

אין פה תלות מעגלית, שכן כל משפט תלוי רק בערך האמת של המשפטים שאחריו.

נראה שלא ניתן להציב למשפטים ערך אמת: תחילה נניח שקיים משפט אמת, נסמנו n. אז לכל i>n, משפט i הוא שקר, ועל כן גם משפט n+1 הוא אמת, בסתירה לכך שהוא שקר. 
כעת נניח שכל המשפטים הם שקר, אז נובע שמשפט 1 (ולמעשה כל משפט) הוא אמת. 
שתי האפשרויות מובילות לסתירה.

## קישורים חיצוניים
* Stephen Yablo, Truth and reflection

## הערות שוליים

קטגוריה:פרדוקסים של התייחסות עצמית
ישיבת באר התלמוד

**ישיבת באר התלמוד** היא ישיבה גדולה לבחורים המשתייכים לציבור החרדי-ספרדי, הישיבה שוכנת בשכונת גאולה בירושלים ברחובות רחוב מלכי ישראל ורחוב הטורים. בכלל סניפי הישיבה לומדים כ-700 תלמידים. דרכה של הישיבה מבוססת על דרך הסגנון הספרדי והליטאי.

נשיא הישיבה הוא הרב יהודה כהן, ראש הישיבה הוא הרב חנוך כהן, והמשגיח הוא הרב אליהו אהרון.

## הקמה
הישיבה הוקמה בשנת 1994 תשנ"ה על ידי הרב יהודה כהן, כיום הישיבה בראשות בנו הרב חנוך כהן, הרב יהודה כהן משמש כנשיא הישיבה. 

## סניפי הישיבה
לישיבה קיימים סניפים רבים ברחבי הארץ.
* **ירושלים** – הישיבה ממוקמת בשכונת מקור ברוך, ועומדת בראשותו של הגר"ח כהן. הישיבה בירושלים מהווה חלק מרכזי במוסדות הישיבה ובה לומדים כ-430 בחורים.
* **נתיבות** – נפתח באלול ה'תשע"ו. הרב חנוך כהן מוסר במקום שיעור כללי אחת לשבוע. הרב דנין – רב הקהילה החרדית לספרדים בנתיבות משמש נשיא לישיבה ומוסר שיעור כללי בימי שני, בישיבה זו יש כ-200 תלמידים. בעקבות מלחמת חרבות ברזל הישיבה הושהתה מתפקוד רשמי מצד הנהלת הישיבה עד להודעה החדשה ותלמידי הישיבה עברו לסניף בקריית גת, בחודש ינואר חזרו התלמידים לסניף בנתיבות.
* **חזון יחזקאל** – ממוקמת במושב אלומה (המכונה גם "חזון יחזקאל") שבמועצה האזורית שפיר ומונה כ-100 בחורים, הסניף מהווה המשך לסניף הישיבה בקריית גת שנסגר בסוף שנת 2023.
אופי וצביון הישיבה ודרך הלימוד המונהגת בה מבוססים על צביון ישיבות ליטא והדרך הספרדית. עם זאת, בישיבה ישנם מאפיינים ייחודיים על פני הישיבות הליטאיות והספרדיות, בעיקר בהחשבת החווייתיות סביב מועדי השנה.

## קישורים חיצוניים
* ישיבת באר התלמוד - תגית, באתר בחדרי חרדים

באר התלמוד
באר התלמוד
קטגוריה:גאולה (ירושלים)
בישופות רגנסבורג

**הנסיכות-בישופות של רגנסבורג** (בגרמנית: **Hochstift Regensburg**; **Fürstbistum Regensburg**; **Hochstift Regensburg**) הייתה נסיכות כנסייתית קטנה של האימפריה הרומית הקדושה ששכנה ליד העיר הקיסרית החופשית רגנסבורג בבוואריה. הבישופות שודרגה לנסיכות רגנסבורג ב-1803 לאחר פירוק נסיכות הבוחר ממיינץ. אין לבלבל בין הנסיכות-בישופות של רגנסבורג לבין הדיוקסיה הרומית-קתולית של רגנסבורג, שהייתה גדולה בהרבה.

## היסטוריה

שמאל|ממוזער|הנסיכות-בישופות (בסגול) במאה ה-18
הבישופות נוסדה בשנת 739 על ידי בוניפציוס הקדוש; היא הייתה כפופה במקור לארכיבישוף של זלצבורג. ב, הבישוף של רגנסבורג הפך לנסיך של האימפריה הרומית הקדושה עם מושב והצבעה בדיאט האימפריאלי. כמובלעת של דוכסות בוואריה, הנסיכות-בישופות לא הצליחה להתרחב טריטוריאלית ונשארה אחת המדינות הקטנות באימפריה.

במהלך החילון הגרמני של 1803, אוחדה הנסיכות-בישופות עם **[[רגנסבורג|העיר הקיסרית החופשית רגנסבורג]]** וטריטוריות אחרות כדי ליצור את נסיכות רגנסבורג. קרל תאודור אנטון מריה פון דלברג היה הנסיך-ארכיבישוף הראשון. בשנת 1810 הפכה הנסיכות לחלק מממלכת בוואריה, אם כי היא שמרה על מעמד ארכי-פיסקופלי. זאת בעקבות נפילת האימפריה הרומית הקדושה ב-1806 במהלך מלחמת הקואליציה השלישית.

הקונקורדט הבווארי של 1817 לאחר מותו של דלברג הכפיף את הארכיבישופות של רגנסבורג לדיוקסיה סופרגנית הכפופה לארכיבישוף של מינכן ופרייזינג.

## קישורים חיצוניים

* בישופות רגנסבורג 

רגנסבורג, בישופות
בישופות וורמס

ממוזער|הקתדרלה הקיסרית של וורמס
**הנסיכות-בישופות של וורמס** (בגרמנית: **Hochstift Worms**; **Fürstbistum Worms**; **Bistum Worms**) הייתה נסיכות כנסייתית של האימפריה הרומית הקדושה.

## היסטוריה
הבישופות הייתה ממוקמת על שתי גדות הריין מסביב לוורמס, ממש צפונית לאיחוד של אותו נהר עם נהר הנקאר, והייתה מוקפת ברובה בנסיכות הבוחר מפפאלץ. וורמס הייתה מקום מושבו של בישוף מהתקופה הרומית. מימי הביניים ואילך, תחום השיפוט החילוני של הנסיכים-הבישופים לא כלל עוד את העיר וורמס, שהייתה עיר קיסרית חופשית (העיר הקיסרית החופשית וורמס) ואשר הפכה לפרוטסטנטית רשמית במהלך הרפורמציה. עם זאת, הנסיכים-הבישופים שמרו על סמכות השיפוט על קתדרלת וורמס בתוך העיר.

ב-1795 נכבשה וורמס עצמה, כמו גם כל שטח הנסיכות-בישופות בגדה השמאלית של הריין, וסופחה לצרפת. בעקבות הארגון מחדש הטריטוריאלי שהגיע עם החילון הגרמני ב-1802, חולן השטח שנותר של הבישופות, יחד עם זה של כמעט כל הנסיכויות הכנסייתיות האחרות. במקרה זה, היא סופחה על ידי רוזנות הסן-דרמשטאדט.

## קישורים חיצוניים

וורמס, בישופות
סיסטו

**סיסטו** היא מילה שפירושה "למטה" או "מתחת" באיטלקית, אך גם שם משפחה פיליפיני.

קטגוריה:שמות משפחה
סרג' סודייקין

**סרג' סודייקין** (באנגלית: **Serge Sudeikin**; 19 במרץ 1882 - 12 באוגוסט 1946) היה אמן ומעצב תפאורה רוסי הקשור לבלט רוס ולמטרופוליטן אופרה.

## ביוגרפיה
לאחר שהוצא מבית הספר לציור, פיסול ואדריכלות במוסקבה בגלל "רישומיו המגונים", הצטרף סודייקין לתנועת מיר איסקוסטבה. חבריו הקרובים כללו את המשורר מיכאיל קוזמין והאימפרסריו סרגיי דיאגילב, שבהזמנתם הגיע לפריז ב-1906 לתערוכת סלון הסתיו, שם הוצגה עבודתו לראשונה באירופה. בשנים 1907 עד 1918 הוא היה נשוי לשחקנית אולגה גלבובה (1885–1945), אחת היפות המפורסמות מנשות סנט פטרסבורג וחברה קרובה ביותר של אנה אחמטובה. גלבובה-סודייקינה היא הדמות הראשית והנמענת של יצירתה הארוכה ביותר של אחמטובה, השיר ללא גיבור (1940–65).

סודייקין עיצב את התפאורות והתלבושות להפקתו של דיאגילב את "לה טראגדי דה סלומה" מאת פלורנט שמיט ב-1913, וסייע בביצוע העיצובים של ניקולס רוריך ל"פולחן האביב" של סטרווינסקי באותה שנה. עד מהפכת אוקטובר סודייקין היה בין מעצבי התיאטרון המובילים ברוסיה. ב-1913 הוא ברח לפריז עם הרקדנית ורה דה בוסט, לה נישא לאחר מכן, ואשר בשנות ה-20 עזבה אותו כדי להפוך לפילגש ובסופו של דבר לאשתו השנייה של סטרווינסקי.

ב-1926 הוא הכין תפאורות להפקה בברודוויי ב-1926 של "הדבר הראשי" של ניקולאי אבריינוב. מאוחר יותר עיצב סודייקין את הבמה להפקה המקורית של פורגי ובס, שהוצגה לראשונה בברודוויי בתיאטרון אלווין ב-10 באוקטובר 1935.
## גלריה

 File:Cabaret program cover for Balieff's Chauve-Souris of Moscow, ca.1923 (exbt-IMRC-BAT6a).jpg
File:Champion strong man MET DP804818.jpg
File:Bearded lady MET DP804840.jpg
File:King and Coat of Arms MET DP804809.jpg
File:Woman dressed as a milkmaid holding a pail MET DP804822.jpg


## קישורים חיצוניים

## הערות שוליים

קטגוריה:ציירים רוסים
קטגוריה:ציירים אמריקאים
קטגוריה:ילידי 1882
קטגוריה:רוסים שנפטרו ב-1946